hy hy en hy en hy hy en en hy hy hy hy hy hy hy hy hy hy hy hy hy hy hy hy hy de hy hy hy en hy de hy hy hy de hy hy hy hy hy hy de hy hy hy de hy hy hy de hy hy hy de hy hy hy de hy hy hy hy hy hy hy hy de hy hy hy km hy hy km hy km hy de hy hy hy hy hy hy hy hy hy hy hy hy hy de hy hy hy hy hy hy hy hy hy hy hy hy hy hy de hy hy hy hy hy hy hy de hy hy de hy hy hy de hy hy de hy hy de hy hy hy hy de hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
ՀԱՐՑՐԵՔ ԱՌՑԱՆՑ ՊԱՏՎԻՐԵՔ ԶԱՆԳ ՎՃԱՐԵԼ ԱՌՑԱՆՑ
Ժամկետից շուտ մարված վարկերի դիմաց գանձված ծառայության վճարների վերադարձի մասին
Ընկերության բոլոր այն ֆիզիկական անձ հաճախորդները, որոնք 16.08.2019թ-ից հետո մարել են իրենց սպառողական կրեդիտները պայմանագրով սահմանված վերջնաժամկետից շուտ, կարող են դիմել Ընկերությանը և ստանալ տեղեկություններ՝ պայմանագրային ժամկետից շուտ մարված վարկի գծով վերադարձման ենթակա գումարի և դրա հետվճարման ձևերի մասին:
Հայտարարություն վարկային պարտավորությունների հերթական վճարումների մասին
Ռազմական դրությունով պայմանավորված, մեր Ընկերության զորակոչված կամ կամավորագրված հաճախորդների վարկերի ամսական մարումները սեպտեմբերի 27-ից հետո չկատարելու դեպքում, տարածքային զինկոմիսարիատների կողմից տրված տեղեկանքի հիման վրա ուշացում ՉԵՆ համարվի և ՉԵՆ արտացոլվի վարկային ռեգիստրում, տույժեր և տուգանքներ տվյալ ժամանակահատվածի համար ՉԵՆ ԿԻՐԱՌՎԻ։
«ԲԼԵՍՍ» ՈՒՎԿ ՍՊԸ Վարչություն
Հայտարարություն 2020թ-ի հունիս ամսին նախատեսված վճարումները հետաձգելու (վարկային արձակուրդը երկարաձգելու) մասին
Հաճախորդների հետ ձևավորված գործընկերային փոխշահավետ հարաբերությունները պահպանելու և զարգացնելու նպատակով մեր Ընկերությունն իրականացնում իր հերթական քայլը.
1. Ի լրումն 27.03.2020թ-ի «Վճարումները հետաձգելու (արձակուրդ տրամադրելու) կարգի մասին» մեր Հայտարարությանը, սույնով «ԲԼԵՍՍ» ՈՒՎԿ ՍՊԸ-ն հայտարարում է, որ ս/թ մարտ-մայիս ամիսների համար սահմանված վարկային արձակուրդը երկարաձգվում և սահմանվում է նաև ս/թ հունիս ամսվա համար նախատեսված վճարումների համար:
2. Ս/թ հունիս ամսին նախատեսված վճարումը սահմանված օրը չկատարելու դեպքում, մարման ենթակա գումարը կտեղափոխվի ս/թ հուլիս ամիս, իսկ ս/թ մարտ-մայիս ամիսների ընթացքում կուտակված և չվճարված տոկոսագումարը հավասարապես կբաշխվի վարկի մարման մնացած ամիսների վրա (սկսած ս/թ հուլիս ամսից), բայց ոչ ավել, քան առաջիկա 12 ամիսների վրա:
Արդյունքում, հաճախորդի հերթական ամսական վճարման ենթակա գումարը հիմնականում հնարավորինս կմոտեցվի վարկի սկզբնական գրաֆիկով նախատեսված մարման ենթակա ամսական գումարին:
3. Սույնով նաև հայտարարում ենք, որ վարկերի մարման գրաֆիկների հետագա վերանայումներ (երկարաձգումներ) չեն նախատեսվում և հորդորում ենք բոլոր հաճախորդներին վերսկսել վճարումները, հետագայում անցանկալի երևույթներից` վարկային պատմության վատթարացում, տույժերի հաշվարկում և գրավի առարկաների բռնագանձում, խուսափելու նպատակով:
4.Վերը նշվածը հանդիսանում է Ընկերության հրապարակային օֆերտա (առաջարկ), և այն հաճախորդները, որոնք չեն ցանկանա սպասարկվել վերը նշված կարգով, պետք է գրավոր, այդ թվում` էլեկտրոնային եղանակով, դիմում ներկայացնեն Ընկերությանը:
ՀՀ Վարկային կազմակերպությունների միության հայտարարությունը
ՀՀ Վարկային կազմակերպությունների միությունը անընդունելի է համարում սադրիչ գործելաոճը:
ՀՀ Վարկային կազմակերպությունների միությունը դատապարտում է քաղաքացիների կողմից բռնության կոչերը և կոչ անում ձեռնպահ մնալ սադրիչ գործողություններից:
Վերջին շրջանում վարկային կազմակերպությունների գործունեության դեմ քաղաքացիների դժգոհության
արտահայտումները ձեռք են բերում սպառնալից բնույթ և ուղեկցվում են վերջիններիս բնականոն գործունեությունը խոչընդոտել փորձող գործողություններով:
Վարկային կազմակերպություններն իրենց ուրույն տեղն ունեն ՀՀ ֆինանսական համակարգում և ապահովում են բնակչությանը միկրոֆինանսավորման տարբեր արագ պրոդուկտներով: Արտակարգ դրությամբ պայմանավորված բազմաթիվ քաղաքացիների վարկային պարտավորությունների կատարման առումով ցուցաբերվել է անհատական մոտեցում, ձեռք են բերվել վարկերի մարման նոր պայմանավորվածություններ և կազմվել են թարմացված ժամանակացույցեր:
Անվերապահորեն ընդունելով քաղաքացիների կամարտահայտան իրավունքը և հասկանալով վարկային պարտավորությունների կատարման հետ կապված դժվարությունները, այնուհանդերձ կոչ ենք անում չտրվել սադրանքների՝ փոխարենը փորձել գործակցության եզրեր գտնել վարկային կազմակերպությունների հետ, որոնք պատրաստակամ են կրկին ընդառաջել և ըմբռնումով մոտենալ իրենց վարկառուներին ստեղծված իրավիճակում:
Հայտարարություն վճարումները հետաձգելու (արձակուրդ տրամադրելու) կարգի մասին
Ելնելով ստեղծված իրավիճակից և հաշվի առնելով Ձեր բազմաթիվ դիմումները, «ԲԼԵՍՍ» Ունիվերսալ վարկային կազմակերպությունը որոշել է միակողմանիորեն կատարել փոփոխություններ Ձեր վարկերի գործող գրաֆիկներում (հօգուտ հաճախորդների բարելավել վարկերի վճարման պայմանները) և սահմանել վարկերի վճարումների հետևյալ կարգը`
1.Սույն թվականի մարտ (սկսած 16.03-ից), ապրիլ, մայիս ամիսներին Ձեր վարկերի գծով սահմանված հերթական վճարումները հետաձգվում և հաջորդաբար տեղափոխվում են` 1) վճարման ենթակա տոկոսագումարները — ս/թ հունիս ամսին, 2) վճարման ենթակա վարկի մայր գումարները` բաշխվում են մնացած ամիսների վրա, սկսած ս/թ հունիս ամսից: Անուիտետային (ամսական` վարկի մայր գումար և տոկոսագումար) վճարմամբ վարկերի մարման վերջնաժամկետները նաև երակարաձգվում են մինչև 3 ամիս
2.Վերը նշված կարգով կփոփոխվեն (կտեղափոխվեն վճարման ժամկետները) միայն այն վարկերի գրաֆիկները, որոնց գծով հերթական վճարումը (վարկ և/կամ տոկոսագումար) գործող գրաֆիկով սահմանված օրվա վերջի (ժամը 17:45-ի) դրությամբ չի լինի կատարված (վճարված):
Այսինքն, եթե Դուք ցանկանաք և կատարեք Ձեր վարկի հերթական վճարումը գործող գրաֆիկի համաձայն, գրաֆիկի փոփոխություն (վճարման ժամկետի տեղափոխում) տեղի չի ունենա:
3.Սույն թվականի մարտ (սկսած 16.03-ից), ապրիլ, մայիս ամիսներին Ձեր վարկի մարման վերջնաժամկետը լրանալու դեպքում վարկի և հաշվարկված տոկոսագումարի մարման վերջաժամկետը կերկարաձգվի 1 ամսով (պայմանով, որ Դուք կվճարեք սահմանված ծառայության վճարը):
4.Անկախ վերը նշված կարգից, «ԲԼԵՍՍ» Ունիվերսալ վարկային կազմակերպությունը կշարունակի ցուցաբերել անհատական մոտեցում իր յուրաքանչյուր հաճախորդին և կդիտարկի փոփոխություններ կատարելու նաև այլ ձևեր` տվյալ հաճախորդի կողմից համապատասխան դիմում (դիմումի ձևը` այստեղ….) և պատշաճ հիմնավորումներ ներկայացնելու դեպքում:
5.Վերը նշված կարգից բացառություն կկազմեն 16.03.2020թ-ի դրությամբ Ընկերության նկատմամբ ժամկետանց պարտավորություններ ունեցող հաճախորդների վարկերը և որոշ դեպքերում` Ընկերության հետ հարաբերություններում անպարտաճանաչ և անբարեխիղճ պահվածք ցուցաբերած հաճախորդների վարկերը:
6.Հավաստիացնում ենք, որ վերը նշված կարգով կատարված փոփոխությունների շնորհիվ Ձեր վարկերը չեն դիտարկվի որպես ժամկետանց, իսկ վարկերի (այդ թվում` ժամկետանց դասված) նկատմամբ տույժեր չեն հաշվարկվի:
7.Վերը նշված կարգը ուժի մեջ է 16.03.2020թ-ից` Ընկերության երևանյան ստորոբաժանումների վարկերի համար, 06.04.2020թ-ից` ոչ երևանյան ստորաբաժանումների համար:
8.Վերը նշվածը հանդիսանում է Ընկերության հրապարակային օֆերտա:
Հայտարարություն կանխիկ վճարումներ կատարելու մասին
Ելնելով ներկա իրավիճակից, «ԲԼԵՍՍ» Ունիվերսալ վարկային կազմակերպությունը
սահմանափակել է իր գրասենյակներում (գլխամասային գրասենյակ և մասնաճյուղեր) կանխիկ
Ձեր վարկային պարտավորությունների կատարման նպատակով վճարումները կարող եք
կատարել վճարային տերմինալներով (ԻԶԻ-ՓԵՅ, Ի-ԴՐԱՄ, ԹԵԼ-ՍԵԼԼ), էլեկտրոնային
դրամապանակներով, բանկերում, բանկային փոխանցումով:
ՈՒՇԱԴՐՈՒԹՅՈՒՆ!!! ԻԶԻ ՓԵՅ (EASY PAY), Ի-ԴՐԱՄ (I-DRAM) վճարային տերմինալներով
կամ EasyWallet, IDRAM էլեկտրոնային դրամապանակներով (բջջային հավելվածներով)
կատարվող մարումները կլինեն ԱՆՎՃԱՐ (միջնորդավճարը — 0 դրամ):
Եթե չգիտեք վճարում կատարելու համար Ձեզ անհրաժեշտ տվյալները (վարկային պայմանագրի
համար, բանկային հաշվի համար, այլ անհրաժեշտ տվյալներ) զանգահարեք` /010/22-52-52,
/098/200-111, /096/600-111 հեռախոսահամարներով կամ դիմեք` info@bless.am էլ.հասցեով:
Հայտարարություն վարկային պարտավորությունների հերթական վճարումների մասին
«ԲԼԵՍՍ» Ունիվերսալ վարկային կազմակերպությունը իր պատրաստակամությունն է հայտնում ճկուն անհատական մոտեցում ցույց տալ իր հաճախորդներից յուրաքանչյուրին (ֆիզիկական անձինք, անհատ ձեռներեցներ, իրավաբանական անձինք)՝ փոփոխելով վճարումների գրաֆիկը այն դեպքում, երբ հաճախորդների եկամուտները նվազել են իրենցից անկախ հանգամանքների բերումով, որի հետևանքով դժվարացել է վարկային հերթական պարտավորության կատարումը:
Վճարումների գրաֆիկի վերանայման համար անհրաժեշտ է էլեկտրոնային եղանակով (Ընկերության էլ.հասցեին` info@bless.am, Viber հեռախոսային հավելված` +37494243551) դիմում հղել «ԲԼԵՍՍ» ՈՒՎԿ ՍՊԸ-ին (դիմումի ձևանմուշը, ուղեցույցը` այստեղ):
Տեղեկացնում ենք նաև, որ վարկային հերթական վճարումները չկատարելու դեպքում տույժեր չեն հաշվարկվի:
Միաժամանակ հորդորում ենք բոլոր հաճախորդներին` կատարելու իրենց գործող գրաֆիկով սահմանված վճարումները, հետագայում վարկային բեռի կուտակումից խուսափելու նպատակով:
Խնդրում ենք վճարումները կատարել հեռահար եղանակներով, Ընկերության գրասենյակներ այցելել միայն ծայրահեղ անհրաժեշտության դեպքում, ունեցած հարցերը, առաջարկություններն ու դիտողությունները ուղարկել Ընկերության էլ.հասցեին` info@bless.am, կամ զանգահարել` /010/ 22-52-52, /098/200-111, /096/600-111 հեռախոսահամարներով:
Հայտարարվում է մրցույթ` Ընկերության «Նոր Նորք» մասնաճյուղի գանձապահի թափուր պաշտոնի համար:
Թափուր պաշտոնի պայմաններին ծանոթացեք այստեղ…
«ԲԼԵՍՍ» ՈՒՎԿ ՍՊԸ մասնակիցների հերթական տարեկան ժողովի հրավիրման մասին
«ԲԼԵՍՍ» ՈՒՎԿ ՍՊԸ մասնակիցների հերթական տարեկան ընդհանուր ժողովը կկայանա 2019թ-ի հունիսի 29-ին, «ԲԼԵՍՍ» ՈՒՎԿ ՍՊԸ գլխամասային գրասենյակում (հասցե` քաղաք Երևան, Կոմիտասի պողոտա, 1 շենք, թիվ 274/1 տարածք): Ժամանած մասնակիցների գրանցում` ժամը 11:00-11:30:
«ԲԼԵՍՍ» ՈՒՎԿ ՍՊԸ Վարչություն
Հայտարարվում է մրցույթ` Հաշվապահական հաշվառման և հաշվետվությունների բաժնի գլխավոր մասնագետի թափուր պաշտոնի համար:
Թափուր պաշտոնի պայմաններին ծանոթացեք այստեղ…
«ԲԼԵՍՍ» ՈՒՎԿ ՍՊԸ կողմից տույժերի զիջման մասին
«ԲԼԵՍՍ» ՈՒՎԿ ՍՊԸ-ն իր պատրաստակամությունն է հայտնում զիջելու ֆիզիկական անձանց տրամադրված և «անհուսալի» դասակարգված վարկերի գծով 31.05.2018թ-ի դրությամբ հաշվարկված տույժերի գումարները և քննարկելու վարկերի հետագա առողջացմանն ուղղված հնարավորությունները` հաճախորդների համար նպաստավոր պայմաններով:
«ԲԼԵՍՍ» ՈՒՎԿ ՍՊԸ ՄԱՍՆԱԿԻՑՆԵՐԻ ՀԵՐԹԱԿԱՆ ՏԱՐԵԿԱՆ ԺՈՂՈՎԻ ՀՐԱՎԻՐՄԱՆ ՄԱՍԻՆ
«ԲԼԵՍՍ» ՈՒՎԿ ՍՊԸ մասնակիցների հերթական տարեկան ընդհանուր ժողովը կկայանա 2018թ-ի հունիսի 24-ին, «ԲԼԵՍՍ» ՈՒՎԿ ՍՊԸ գլխամասային գրասենյակում (հասցե` քաղաք Երևան, Կոմիտասի պողոտա, 1 շենք, թիվ 274/1 տարածք):
Ժամանած մասնակիցների գրանցում` ժամը 11:00-11:30:
«ԲԼԵՍՍ» ՈՒՎԿ ՍՊԸ Վարչություն
«ԲԼԵՍՍ» ՈՒՎԿ ՍՊԸ ՄԱՍՆԱԿԻՑՆԵՐԻ ՀԵՐԹԱԿԱՆ ՏԱՐԵԿԱՆ ԺՈՂՈՎԻ ՀՐԱՎԻՐՄԱՆ ՄԱՍԻՆ
«ԲԼԵՍՍ» ՈՒՎԿ ՍՊԸ մասնակիցների հերթական տարեկան ընդհանուր ժողովը կկայանա 2016թ-ի հունիսի 25-ին, «ԲԼԵՍՍ» ՈՒՎԿ ՍՊԸ գլխամասային գրասենյակում (հասցե` քաղաք Երևան, Տպագրիչների 9 թիվ 70):
Ժամանած մասնակիցների գրանցում` ժամը 10:00-10:15: «ԲԼԵՍՍ» ՈՒՎԿ ՍՊԸ Վարչություն
ք.Երևան, Արաբկիր, Կոմիտաս պող. 1շենք, N 274/1
ք.Երևան, Նոր Նորք, Բ.Մուրադյան փող., 3 շենք, 71 տարածք
ք.Երևան, Աջափնյակ, Մարգարյան փող. N 22/7
ք.Մարտունի, Երևանյան փող. N 29/1
ք.Սիսիան, Իսրայելյան փող. N 33/2
ք.Ստեփանակերտ, Մ.Մաշտոց փող. N 1
ԸՆԿԵՐՈՒԹՅՈՒՆԸ ՎԵՐԱՀՍԿՎՈՒՄ Է ՀՀ ԿԵՆՏՐՈՆԱԿԱՆ ԲԱՆԿԻ ԿՈՂՄԻՑ
© 2022 ԲԼԵՍՍ - Ունիվերսալ Վարկային Կազմակերպություն: Բոլոր իրավունքները պաշտպանված են: | «ԲԼԵՍՍ» ՈՒՎԿ պատասխանատվություն չի կրում հղում կատարված ինտերնետային կայքերի բովանդակության ստույգության և արժանահավատության, դրանցում տեղադրված գովազդների համար, ինչպես նաև այդ կայքերում տեղադրված տեղեկատվության օգտագործման հնարավոր հետևանքների համար: